Indiagribb

Indiagribb (Gyps indicus) er en stor monotypisk åtselgribb i haukefamilien (Accipitridae). Arten er utbredt fra Sind i det sørøstre Pakistan og i India sør for Ganges, primært i nordvest, vest og sør. Fuglene foretrekker åpent sletteland og parker nær tettsteder.

Taksonomi 
Indiagribb har trdisjonelt blitt regnet til ei gruppe bestående av himalayagribb, kappgribb, teraigribb, skjellgribb og gåsegribb, men nyere genetisk forskning indikerer snarere at kappgribb danner en egen klade sammen med kappgribb og teraigribb, og at disse igjen er søstergruppa til en klade bestående av skjellgribb og gåsegribb.

Det er beskrevet en underart; G. indicus jonesi, men den er konspesifikk med G. fulvus fulvescens. Arten er derfor monotypisk.

Biologi 

Indiagribb har en kroppslengde på cirka  og veier typisk . Vingespennet utgjør cirka .

Fjærdrakten har brun overside og noe lysere underside, men vingene har mellombrune armdekkere og mørke svingfjærene (armsvingfjær og håndsvingfjær) med lysere kanttrim. Likeledes er de 14 styrefjærene i stjerten mørke. Halsen er relativt lang og mørk gråbrun med. Hodet er lite og har samme farge som halsen, og det er utrustet med et kraftig, beinfarget nebb. Vingene er brede og stjerten kort.

Inndeling 
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.

 Accipitridae, haukefamilien
 Gypinae (Gypini), (åtselgribber)
 Sarcogyps
 S. calvus, rødhodegribb
 Trigonoceps
 T. occipitalis, hvithodegribb
 Aegypius
 A. monachus, munkegribb
 Torgos
 T. tracheliotos, øregribb
 Necrosyrtes
 N. monachus, hettegribb
 Gyps
 G. africanus, hvitryggribb
 G. bengalensis, bengalgribb
 G. himalayensis, himalayagribb
 G. fulvus, gåsegribb
 G. rueppelli, skjellgribb
 G. coprotheres, kappgribb
 G. tenuirostris, teraigribb
 G. indicus, indiagribb (monotypisk)

Referanser

Eksterne lenker 
 

Haukefugler
Gribber